# Karel ende Elegast/Deel 5

Bequaemgroepe: Karel ende Elegast
800  Dat die coninc ware daer.  Mer hi en wiste niet hoe naer:  Gheselle wat die hane craeyt  Ic wilde mijn kele winde waeyt  Is die coninc niet hier bi 805  Doe seide karel het fy  Gheselle sidi veruaert  Ic waende dat ghi coender waert  Doet dat ghi seyt laet ons gaen  Al soudemen ons heden vaen. 810  Elegast sprac ic sals beghinnen  Laet sien wat seldi daer an winnen  Elegast eyste sijn cruyt weder.[fol. 16v]
 Die coninc sochte op ende neder  Weder ende in sinen monde 815  Merhi verlost ter stonde  Hi en mochs vinden niet  Die coninc sprac wats mi gesciet  Mi dunct ic heb mijn cruut verloren  Dat ic had hier te voren 820  Beloken tusschen minen tanden  Bi mijnre weet dat mach mi anden  [.]Oe loech elegast echt  Ende seide steeldi ouer recht  Hoe coemt datmen v niet en vaet 825  Telken als ghi stelen gaet  Dat ghi leeft is wonder groot  Ghi en waert langhe wile doot  Gheselle seit hi onuerholen  Ic heb v cruyt ghestolen 830  Ghi en weet van stelen niet en hare  Die coninc peynsde ghi segt ware  Mittien lieten si die tale  Gode beual hi al te male  Dat hien moeste borghen. 835  Een deel was hi in sorghen  Nochtans consti beheyndichede.  Daer hi alle die ghene mede  Slapen dede vanden sale  Ende ontsloot dan al te male 840
 Sloten diemen met slotelen sloot[fol. 17r]
 Waren si cleyne ofte groot  Ende ghinc ten scatte daer hi lach  Eert yemant hoorde of sach  Ende haelde ende brochte 845  Also vele als hem goet dochte  Doen wilde karel van danen riden.  Elegast die hiet hem ontbeiden  Hi soude om eenen sadel gaen  Die in die camer ware ghestaen 850  Daer eggeric ende sijn wijf in lach:  Die scoonste die noyt man sach.  Hi en leeft niet die v gheseyde  Die verweentheit vanden gereyde  Ende ooc aen dat voerboech 855  Es te prisene ghenoech  Daer hangen an hondert scellen groot  Die alle sijn van goude root  Ende clincken als eggeric rijt  Gheselle doet wel ende ontbeyt 860  Ic sal hem sinen sadel stelen  Al soudic hanghen bider kelen  [.]It was den coninc onbequame  Hi hadde eer ontbeert der vrame  Vanden sadel ende tghewin. 865  Dan elegast keerde weder in:  Als elegast quam ten ghereyde  Daer ic heden eer of seide  Gauen sulc enen clanc[fol. 17v]
 Datter eggeric bi ontspranc 870  Wt sinen slape ende seyde.  Wie is daer te minen ghereyde:  Hi woude trecken sijn sweert  Haddet die vrouwe niet gheweert  Die hem seide ende vraghede 875  Wat ware dat hi iaghede  Often aluen wilden verleiden.  Si namt swaert al mitter scheyden  Ende seyde daer en mach niemant in  Eomen sijn meer noch min 880  Tis ander dinc dat v deert  Si bemaenden ende beswert  Dat hi haer seide sijn ghedochte  Waer bi dat hi niet en mochte  Slapen binnen drien nachten. 885  Daer si consten ghewachten.  Noch eten binnen drien dagen  Dit began si hem te vraghen.  Vrouwen list is menichuout.  Sijn si ionc sijn si out 890  So langhe lach si hem an  Dat hi haer te segghen began  Dat hi des conincs doot hadde ghesworen  Ende die te doen waren vercoren.  Soude cortelike comen: 895  Hi ghincse haer bi namen nomen  Hoe si hieten wie si waren[fol. 18r]
 Die den coninc wilden daren  Dit hoorde al elegast.  Ende hielt in therte vast 900  Hi pensde hi sout brengen voort.  Die ondaet ende die valschsche moort.  Si seide mi waer lieuer vele  Datmen v hinge bider kele  Dan ic dat ghedoghen soude. 905  Ende eggeric sloech soe houde.  Die vrouwe voor nase ende mont.  Dat haer tbloet ter stont  Ter nase ende te monde wt brac.  Si rechte haer op ende stac 910  Haer aenschijn ouer tbedde boom  Ic wasser bi ende nams goem  Ende croper liselike toe.  In minen rechten hantscoe.  Ontfinct bloet vander vrouwen 915  Om dat hijt wilde scouwen  Diet den coninc te voren brochte  Dat hider hem voor wachten mochte.  Doe seyde elegast een ghebede  Daer hi alle die ghene mede 920  Slapen dede ende die vrouwe  Ende sprac sijn woert mit trouwe  Dat si beyde sliepen vast  Doen ontstal hem elegast  Sinen sadel ende sijn swaert[fol. 18v]
925  Dat hi lief hadde ende weert.  Ende maecte hem sijnre vaerde  Buten den houe tsinen paerde  Totten coninc die seere verdochte.  Al om tgoet dat elegast brochte 930  Hine hadder niet langher gestaen  Hadt na hem moghen gaen  So seere was hi vererret.  Hi vraechde waer hi had gemerret  Elegast seide en mochs niet. 935  Bi al dat god leuen liet  Tis wonder dat mi thert niet en breect:  Vanden rouwe die daer in steect  Si en breect nemmermeer.  Door rouwe noch door seer 940  Dies ben ic seker te voren.  Si heeft so groten toren  Gheselle seiti dits tghereyde  Daer ic v heden of seide  Dit hout ic sal gaen 945  Eggeric sijn hooft of slaen  Of doden met eenen kniue  Daer hi leyt bi sinen wiue  Dat en lietic om al dat gout  Dat die warelt inne hout 950  Ic sel weder keeren schiere  Doen bemaende die coninc diere  Dat hi hem seide door wat sake[fol. 19r]
 Hi ware so seere tongemake  En sidi niet al gesont 955  Ende hebt wel .x. hondert pont  Ende tgereyde daer ghi om ghinct  Ay heer het is al ander dinc  Dat mijnre herten deert  Ende minen droeuen sin verteert 960  Ic heb minen heer verloren  Ic hadde toeuerlaet te voren  Te comene te minen goede  Ende te verwinnen mijn armoede  Mijn heer sel steruen morgen vroe 965  Ic mach v seggen hoe  Eggeric heeft sinen doot gesworen  Doen wiste karel wel te voren  Dat hem god te stelen ontboot  Om te bescudden vander doot. 970  Hi danckes oetmoedelike  Gode van hemelrike  [.]Oe antwoerde die coninc saen  Hoe so waendi dan tontgaen  Of ghien staect mit eenen kniue 975  Daer hi leit bi sinen wiue  Thof selde verstormen al  Ghi en had meer dan gheual  Ghi sout saen hebben vercoft  Ende v lijf den eynde brocht. 980  Soudi v worpen inden noot[fol. 19v]
 Sterft die coninc so is hi doot  Wat talen souder of wesen  Ghi sout des rouwen ghenesen  Dit seidi doer behendichede 985  Om elegast te proeuen mede  Nochtan wasser een ander an.  Hi hadde gherne gheweest van dan  Dlanghe letten was hem leet  Elegast antwoerde ghereet 990  Bi al dat god leuen liet  Waerdi mijn gheselle niet.  Ten bleue te nacht onghewroken.  Dat ghi hebt so na ghesproken  Den coninc karel minen heere: 995  Die waerdich is alder eere.  Biden heere die mi ghewrochte  Ic sel vorderen mijn gedochte.  Ende wreken minen toren.  Tconincs doot is ghesworen